b'\n_START_ARTICLE_\nBatzoki\n_START_PARAGRAPH_\nBatzoki \xc3\xa9s el nom amb qu\xc3\xa8 es coneix les seus pol\xc3\xadtiques i socials del Partit Nacionalista Basc. El terme batzoki significa "lloc per reunir-se" en basc i per aix\xc3\xb2, a m\xc3\xa9s de comptar amb oficines i sales de reunions, solen disposar de serveis de bar i restaurant._NEWLINE_El 14 de juliol de 1894 Sabino Arana Goiri va inaugurar el primer batzoki creant la societat Euskeldun Batzokija, al carrer Correo, 22 de Bilbao, iniciant-se aix\xc3\xad l\'organitzaci\xc3\xb3 del Partit Nacionalista Basc; en la cerim\xc3\xb2nia d\'obertura del centre, a les sis de la tarda, el soci de m\xc3\xa9s edat, Cir\xc3\xadaco de Iturri, va hissar per primera vegada la ikurri\xc3\xb1a creada al caf\xc3\xa8 Iru\xc3\xb1a de Pamplona, dissenyada pels germans Arana com la bandera de la Biscaia independent. Despr\xc3\xa9s, donada la seva difusi\xc3\xb3, es va associar amb tota Euskal Herria._NEWLINE_Avui dia el PNB compta amb gaireb\xc3\xa9 dos-cents batzokis, fonamentalment a Espanya (el gruix es troba al Pa\xc3\xads Basc i alguns a Navarra). Tots ells van ser clausurats despr\xc3\xa9s del triomf franquista en la Guerra Civil i molts d\'ells posteriorment reoberts despr\xc3\xa9s de 1978. Aix\xc3\xad, per exemple, a Bilbao l\'EAJ-PNB compta amb catorze batzokis, entre ells el batzoki de Deusto. Existeixen tamb\xc3\xa9 batzokis a Iparralde (tres, a Baiona, Donibane Lohitzune i Hendaia), aix\xc3\xad com en gaireb\xc3\xa9 tots els pa\xc3\xafsos americans (Estats Units, Canad\xc3\xa0, El Salvador, M\xc3\xa8xic, Cuba, Rep\xc3\xbablica Dominicana, Puerto Rico, Vene\xc3\xa7uela, Col\xc3\xb2mbia, Per\xc3\xba, Argentina, Xile, Uruguai, Paraguai i Brasil), alguns europeus (Andorra, Regne Unit, Fran\xc3\xa7a i It\xc3\xa0lia) i Austr\xc3\xa0lia.'